Josetxo Mayor

Josetxo Mayor Mateo (1934 – 2017ko apirilaren 26a) donostiar pertsonaia izan zen, 1986 urtetik Ulia mendiko bideak garbitu eta bide berriak zabaltzeagatik ezaguna, bere kabuz, inoren laguntzarik gabe eta musu-truk.Nerea Lizarralde, Hirutxuloko Hitza.  Egindako lan itzela eskertzeko, Donostiako Hiritar Merezimenduaren Domina jaso zuen 1995 urtean. Club Vasco de Campingek eta Cangrejo Elkarteak ere omenaldiak antolatu zizkioten. 

1986ko irailaren 16an hasi zen lan horretan. Intxaurrondo bizi zen. Hasieran asteburuetan bakarrik, baina 1997an jubilatu zenetik egunero aritzen zen Uliako bideak zaintzen. Berreskuratu zituen bide nagusiak hauek dira:
 Pasai San Pedrotik atera eta Donostiaraino doan GR-121 ibilbidearen zatia,Talaia: Pasai San Pedro - Donostia (GR 121 E21) Gipuzkoako mendi-ibilbideak, Gipuzkoako Foru Aldundia.
 Uliako tirotik itsasaldera jaisten den Axeri Errekako bidea,
 eta, nola ez, Josetxo bidea ("Josetxoren etorbidea" ere deitua), berak kasualitatez aurkitu zuen galtzara moduko bidea, aspaldiko Arrese harrobiko harriak Donostiara eramateko erabiltzen zena (esate baterako, Groseko San Inazio eliza harri horrekin egina da).

2014an Josetxo Mayorri eskainitako erakusketa bat antolatu zuen Cristina Enea Fundazioak Ulia Interpretazio Zentroan. Erakusketan argazkiak eta dokumental bat erakusten ziren, bere lanari omenaldi izan nahi zutenak. Cristina enea Fundazioa Albistea: "Josetxo Mayorri eskainitako erakusketak igandean irekiko ditu ateak Ulia Interpretazio Zentroan" (2014/04/11).

 Sariak eta errekonozimenduak 

 1995: Donostiako Hiritar Merezimenduaren Domina jaso zuen 1995 urtean.
 2014: Club Vasco de Camping-en omenaldia.
 2014: Donostiako Cangrejo Elkartearen omenaldia.
 2014: Cristina Enea Fundazioaren omenaldia.
 2017: Omenaldia Uliako Mintegietako parkean.

 Erreferentziak 

 Ikus, gainera 
 Ulia mendia
 Uliako parkea
 Uliako Mintegietako parkea
 Soroborda ur-biltegia

 Kanpo estekak 
 Uliako argazki zaharrak Gure Gipuzkoa argazkigunean (2017-06-04)
 Ulia auzo-elkartea

Kategoria:Donostiarrak
Kategoria:Ategorrieta-Ulia
Kategoria:Euskal Herriko filantropoak
Kategoria:Intxaurrondo
Kategoria:Altzatarrak
Kategoria:Donostian hildakoak